എന്ഫോഴ്സ്മെന്റിന് മുന്നില് യൂത്ത് ലീഗ് ദേശീയ നേതാവ് മുഈന് അലി ഇന്ന് ഹാജരാകില്ല മലപ്പുറം: എന്ഫോഴ്സ്മെന്റിന് മുന്നില് പാണക്കാട് ഹൈദരലി ശിഹാബ് തങ്ങളുടെ മകനും യൂത്ത് ലീഗ് ദേശീയ നേതാവുമായ മുഈന് അലി ഇന്ന് ഹാജരാകില്ല. ചന്ദ്രിക പത്രവുമായി ബന്ധപ്പെട്ട കള്ളപ്പണ കേസില് ഇന്ന് ഹാജരാകാന് ആണ് ഇഡി അറിയിച്ചത്. എന്നാല് ഇന്ന് ഹാജരാകാന് കഴിയില്ലെന്ന് ഇഡിയെ മുഈന് അലി അറിയിച്ചു. മുഈന് അലി നേരത്തെ കുഞ്ഞാലിക്കുട്ടിയുടെ നേതൃത്വത്തില് ചന്ദ്രികയ്ക്കായി ഭൂമി വാങ്ങിയതിലടക്കം സമ്ബത്തിക ക്രമക്കേട് നടന്നിട്ടുണ്ടെന്ന് ആരോപിച്ചിരുന്നു. കുഞ്ഞാലിക്കുട്ടി നിയമിച്ച ഫിനാന്സ് മാനേജര് കാരണമാണ് ചന്ദ്രിക ദിനപത്രം പ്രതിസന്ധിയിലാകാന് കാരണം എന്ന് മുഈന് അലി നേരത്തെ ഉന്നയിച്ചിരുന്നു. അതേസമയം ഇന്നലെ കുഞ്ഞാലികുട്ടി ഇഡിക്ക് ഹാജരായി. ചോദ്യ൦ ചെയ്യലിന് ശേഷം പുറത്തിറങ്ങിയ കുഞ്ഞാലികുട്ടി പറഞ്ഞത് എല്ലാ കാര്യങ്ങളിലും വ്യക്തത വരുത്താന് കഴിഞ്ഞുവെന്നായിരുന്നു. ആവശ്യപ്പെട്ട രേഖകളെല്ലാം എന്ഫോഴ്സ്മെന്റ് ഡയറക്ടറേറ്റിന് കൈമാറിയെന്നും അദ്ദേഹം പറഞ്ഞു.The post എന്ഫോഴ്സ്മെന്റിന് മുന്നില് യൂത്ത് ലീഗ് ദേശീയ നേതാവ് മുഈന് അലി ഇന്ന് ഹാജരാകില്ല first appeared on MalayalamExpressOnline.